কংগ্ৰেছে দলে প্ৰেৰণ কৰা লিগেল নটিছ সন্দৰ্ভত আজি এক সংবাদমেল সম্বোধন কৰে বিধায়ক কৰিমুদ্দিন বৰভূঞাই। সংবাদমেলত বিধায়কজনে কংগ্ৰেছৰ দলটো এটা সৰু ক্লাবলৈ পৰিণত হ'ল বুলি কংগ্ৰেছ দলক কটাক্ষ কৰে।
"কংগ্ৰেছ এনেকৈ থাকিলে আমাৰ কাৰণে ভাল। ২০২৪ ত কংগ্ৰেছে '০' মাৰিব আৰু ২৬ ত '০০ হ'বগৈ" বুলিও বিদ্ৰূপ কৰে কৰিমুদ্দিন বৰভূঞাই।
লগতে কংগ্ৰেছত কোন সভাপতি হ'ব কোন কি হ'ব তাক লৈয়ে যুদ্ধ লাগে বুলি তেওঁ কটাক্ষ কৰে।
আনহাতে শাসনাধিষ্ঠ বিজেপি চৰকাৰৰ সমাশোচনাতো মুখৰ হৈ পৰে বিধায়কগৰাকী। বিজেপি চৰকাৰখন এখন লেকাম নাইকিয়া চৰকাৰ বুলি মন্তব্য কৰি বৰভূঞাই চৰকাৰৰ বিভাগ সমূহ সম্পূৰ্ণৰূপে ব্যৰ্থ বুলি অভিযোগ কৰে।
আনহাতে বিজেপি চৰকাৰৰ মূল্যবৃদ্ধি ৰোধৰ ক্ষেতত কোনো পৰিকল্পনা নাই বুলিও তেওঁ দোহাৰে।
আনহাতে কৰিমুদ্দিন বৰভূঞাৰ লগতে সংবাদমেলত উপস্থিত থকা বিধায়ক আমিনুল ইছলামেও বিজেপি চৰকাৰক ক্ষুৰধাৰ সমালোচনা কৰে।
"তাৰ সকলো মানুহ অসমীয়া। অসমীয়া জাতিৰ মাজত বিভেদ কৰিব বিছাৰিছে। আমি এই কাৰ্যক গৰিহণা দিছো।" - ইছলামে কয়।
তেওঁ লগতে বিজেপিয়ে অসম চুক্তিক অৱমাননা কৰাৰ লগতে শ্বহীদক অপমান কৰিছে বুলিও অভিযোগ কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
